*Hakusana "KAKS" ohjaa tänne. KAKS voi tarkoittaa myös Kunnallisalan kehittämissäätiötä.*

**Kainuun keskussairaala** (ent. Kajaanin keskussairaala) eli **KAKS** toimii Kajaanin Palokankaalla (Sairaalanmäellä) osoitteessa Sotkamontie 13. Sairaala-alue rajoittuu pohjoisessa Opintiehen, sen itäpuolella kulkee valtatie 6 (Sotkamontie), länsipuolella sijaitsee Kajaanin pallohalli, Vimpelinlaakson yleisurheilukenttä ja eteläpuolella Palokankaan asuinalue.

Se tuottaa erikoissairaanhoidon ja perusterveydenhuollon sekä sosiaalihuollon palveluita Kainuussa. Keskussairaala on keskeinen osa perusterveydenhuollon ja erikoissairaanhoidon, sosiaalipalvelut sekä pelastustoimen yhdistävän Kainuun hyvinvointialueen toimintaa. KAKS toimii yhteistyössä sosiaali- ja terveydenhuollon yhteistyöalueen pääsairaalan, Oulun yliopistollisen sairaalan kanssa. Sairaalan päivystyspoliklinikka vastaa myös Kainuun terveyskeskuspäivystyksestä viikonloppuisin ja öisin paikallisten terveysasemien ollessa kiinni. Sairaalan yhteydessä toimii myös Palokankaan koulu, joka on perusopetusta tarjoava sairaalakoulu ja jota ylläpitää Kajaanin kaupunki.

Kainuun keskussairaala toimii lääketieteen, hoitotyön ja myös muiden ammattiryhmien opiskelijoiden harjoittelupaikkana.

Kajaanin uuden keskussairaalan kappeli.

Rakentaminen
------------

Kainuun uuden keskussairaalan suunnitelusta on vastannut Swecon arkkitehti ja pääsuunnittelija Nicola Ugas. Sweco vastasi arkkitehtuurin, rakennetekniikan sekä talotekniikan suunnittelusta. Sairaala on Suomen ensimmäinen allianssimuotoinen sairaalahanke. Rakentaminen käynnistyi keväällä 2017 ja ensimmäinen osa valmistui tammikuussa 2020. Rakentamisesta vastasi Skanska ja talotekniikkarakentamisesta Caverion Suomi. Sairaalan peruskivi muurattiin 16. elokuuta 2017, harjannostajaisia vietettiin 15. kesäkuuta 2018 ja se vihittiin käyttöön 17. tammikuuta 2020. Avajaisissa oli paikalla mm. eduskunnan varapuheenmies Antti Rinne. Vuosina 2020–2021 valmistunut uusi keskussairaalarakennus ja rakennus on otettu käyttöön asteettain. Muutto vanhasta sairaalarakennuksesta valmistui syksyllä 2021. Sairaalan alueelle valmistui Kainuun uuden sairaalan logistiikkaterminaali jo 3. huhtikuuta 2019. Aiemmin käytössä olleeseen päivystysrakennukseen on remontoitu tilat lasten ja nuorten psykiatrian poliklinikalle ja osastoille, kehitysvammapoliklinikkalle ja -osastolle sekä Kainuun ensihoidolle. Sairaala maksoi valmistuttuaan 155,9 miljoonaa euroa.

Sairaalan hankittiin taidetta, jonka teemana on "Sydän metsässä". Se kuvaa Kainuun suhdetta metsään ja tuo luontoa esille eri muodoissa. Teoksia teki yhteensä 16 taiteilijaa tai taiteilijaryhmää. Taidehankintoihin käytettiin yhteensä 400 000 euroa.

Kainuun keskussairaalan pääsisäänkäynti F1 maaliskuussa 2023

Toiminta
--------

Kainuun keskussairaalan päivystyspoliklinikan sisäänkäynti F2 maaliskuussa 2023
Sairaalassa on useiden lääketieteen erikoisalojen poliklinikoita ja vuodeosastoja. Sairaansijoja on yhteensä 240. Teho- ja valvontaosastolla on neljä tehohoitopaikkaa, yksi erityspaikka sekä kymmenen valvontapaikkaa. Synnytyssaleja on yhteensä kolme. Synnyttäjien käytössä on sauna, jota voidaan käyttää esimerkiksi avautumisvaiheessa kivun lievittämiseen tai synnytyksen jälkeen. Sauna on myös isien käytössä, jotka ovat synnytysyksikön tai vastasyntyneiden teho-osaston tiloissa. Vastasyntyneiden tehohoitopaikkoja on yhteensä myös kolme, mutta vastasyntyneiden tehohoitoa tarvitsevien potilaspaikkojen lukumäärää voidaan tarvittaessa lisätä. Sairaalassa on yksi magneettikuvaus-, yksi CT- ja yksi SPECT-CT -laite. Leikkausosastolla on yhteensä kuu­si leik­kaus­sa­lia sekä sek­tio­sa­li syn­ny­ty­so­sas­tol­la. Heräämössä on 18 po­ti­las­paik­kaa. Laboratoriopalvelut tuottaa NordLab Kainuu.

Kainuun keskussairaala on hakenut Sosiaali- ja terveysministeriöltä pysyvää lupaa synnytysten hoitamiseen. Vuosittain Kainuussa syntyy noin 800 lasta. Sosiaali- ja terveysministeriö ohjeistaa, että synnytyssairaaloissa tulisi olla vähintään tuhat synnytystä vuodessa. Vuonna 2013 kätilöiden käynnistämä kampanjointi synnyttäjien saamiseksi Kainuun kekussairaalaan alueen ulkopuolelta on tuottanut tulosta. Synnyttäjiä saapuu nykyisin Kajaaniin esimerkiksi Pyhäjärveltä, Kuusamosta, Nivalasta, IIisalmesta ja Nurmeksesta. Hyvät kokemukset tuovat sairaalaan lisää synnyttäjiä.Tällä hetkellä Kainuun keskussairaalalla on lupa synnytysten hoitamiseen poikkeusluvalla vuoden 2027 loppuun asti.

Valtionneuvosto teki tammikuussa 2021 keskittämisasetukseen muutoksen, jonka perusteella Kainuun keskussairaalassa jatkuvat vaativan kirurgian leikkaukset. Kainuussa ei suoritettu vaativia kirurgisia leikkauksia tarpeeksi paljon, ja asetuksen muutoksen jälkeen viisi pohjoista sairaanhoitopiiriä voivat sopia leikkausten suorittamisesta. Tämä pitää kirurgit sairaalassa ja on tärkeää päivystysleikkaustoiminnan jatkumiselle Kainuussa.

Toukokuussa 2021 viisi sote-aluetta kirjelmöi eduskunnan sosiaali- ja terveysvaliokunnalle. Ne esittivät, että kaikille viidelle alueelle voitaisiin perustaa laajan ympärivuorokautisen päivystyksen sairaala. Kainuu oli yksi kirjeen allekirjoittaneista. Nykyisessä jär­jes­tä­mis­so­pi­muk­ses­sa on sovittu, että minkä tasoinen päivystys sairaalassa tällä hetkellä on. Tällä hetkellä Kainuun keskussairaala ei ole laajan ympäivuorokautisen päivystyksen keskussairaala. Laajaksi ympärivuorokautiseksi päivystäväksi sairaalaksi muuttuminen edellyttäisi päivystävien erikoisalojen huomattavaa lisäämistä. Alue kuitenkin haluaa saada mahdollisuuden myöhemmin arvioida laajan ympärivuorokautisen päivystyksen sairaalan tarvetta myös Kainuussa.

Palkintoja
----------

Rakennushanke palkittiin pääpalkinnolla Tekla BIM Awards Suomi ja Baltia 2018 -kilpailussa sekä sai kunniamaininnan kansainvälisessä Tekla Global BIM Awards 2018 -kilpailussa.

Kainuun keskussairaalan konservatiivinen erikoisala palkittiin Nuorten lääkärien yhdistyksen ja Lääkäriliiton koulutuspaikkakyselyn kestomenestyksestä. Palkinto julkaistiin Lääkäripäivillä 25. tammikuuta 2023.

Vanha keskussairaala
--------------------

Kainuun vuonna 1968 valmistunut keskussairaala, joka on purettu vuonna 2022 kun uusi keskussairaala oli valmistunut ja otettu käyttöön
Rakenteellisesti kymmenkerroksisesta torniosasta ja kolmikerroksisesta jalustasta koostunut vanha Kainuun keskussairaala avasi ovensa 2. kesäkuuta 1969. Kainuun keskussairaala Kajaanissa perustui arkkitehti Reino Koivulan arkkitehtikilpailun voittaneeseen ehdotukseen vuodelta 1962. Vanhan sairaalan kunnossapitoon meni sen viimeisinä toimintavuosina 2–3 miljoonaa euroa. Uuden sairaalan arvioidaan tuovan noin 5,3 miljoonaa euroa säästöä vuosittain. Vanha keskussairaalaa on purettu.

Katso myös
----------

* Luettelo Suomen sairaaloista

Lähteet
-------

1. 1 2 3  Keskussairaala Kainuun sosiaali- ja terveydenhuollon kuntayhtymä, sote.kainuu.fi. Viitattu 26.3.2021.
2. 1 2  Päivystyspalvelut Kainuun sosiaali- ja terveydenhuollon kuntayhtymä, sote.kainuu.fi. Viitattu 26.3.2021.
3. ↑  Kajaanin kaupungin karttapalvelu *kartta.kajaani.fi*. Viitattu 28.1.2023.
4. ↑  Mikä Kainuun sote Kainuun sosiaali- ja terveydenhuollon kuntayhtymä, sote.kainuu.fi. Viitattu 26.3.2021.
5. ↑  Yhteistyöalueet *Soteuudistus*.  Arkistoitu 7.1.2023. Viitattu 7.1.2023.
6. ↑  Pohjois-Suomen yhteistyöalueen yhteistyösopimus 2023–2025 Kainuun hyvinvointialue (Kainuun HVA), Keski-Pohjanmaan hyvinvointialue (KP-HVA), Lapin hyvinvointialue (Lapin HVA) ja Pohjois-Pohjanmaan hyvinvointialue (PP-HVA). Viitattu 7.1.2023.
7. ↑  Palokankaan koulu *Kajaani*. Viitattu 28.1.2023.
8. ↑  Lääketieteen opiskelijat *hyvinvointialue.kainuu.fi*. Kainuun hyvinvointialue. Viitattu 28.1.2023.
9. ↑  Hoitotyön opiskelijat *hyvinvointialue.kainuu.fi*. Kainuun hyvinvointialue. Viitattu 28.1.2023.
10. ↑  Muiden ammattiryhmien opiskelijat Kainuun hyvinvointialue *hyvinvointialue.kainuu.fi*. Viitattu 28.1.2023.
11. 1 2  Kainuun sairaala. Viitattu 7.1.2023.
12. ↑  Kainuun sairaalan peruskivi muurattu *skanska.fi*. Viitattu 7.1.2023.
13. ↑  Kainuun uusi keskussairaala harjakorkeudessa  15.6.2018. Yleisradio, yle.fi. Viitattu 26.3.2021.
14. ↑  Keränen, Jukka: Uusi sairaala vihitty käyttöön Kajaanissa *Kainuun Sanomat*.  17.1.2020.  Arkistoitu 7.1.2023. Viitattu 7.1.2023.
15. ↑  Kainuun uuden sairaalan viimeinen rakennusosa on valmistunut *hyvinvointialue.kainuu.fi*. Kainuun hyvinvointialue. Viitattu 7.1.2023.
16. ↑  Arkistoitu kopioKainuun uuden sairaalan kolmas osa nyt käytössä *kuhmolainen.fi*.  10.3.2021.  Arkistoitu 15.5.2021. Viitattu 26.3.2021.
17. ↑  Kainuun keskussairaala (kartta) (pdf)  3/2021. Kainuun sosiaali- ja terveydenhuollon kuntayhtymä, sote.kainuu.fi. Viitattu 26.3.2021.
18. ↑  Kainuun uuden sairaalan logistiikkaterminaali on valmis *Caverion*. Viitattu 8.1.2023.
19. ↑  Kainuun uuden sairaalan kolmas osa nyt käytössä *Kuhmolainen*.  10.3.2021.  Arkistoitu 15.5.2021. Viitattu 8.1.2023.
20. ↑  Kähkönen, Sanna: Kainuun uuden sairaalan budjetti ylittyy 2,9 miljoonalla eurolla – "Kyllä sen sairaalaksi jo tunnistaa" *Yle Uutiset*.  19.8.2019. Viitattu 10.1.2023.
21. ↑  Korhonen, Tiia: Kainuun uudessa sairaalassa on taidetta joka puolella *Yle Uutiset*.  14.1.2020. Viitattu 21.3.2023.
22. ↑  400 000 euroa Kainuun uuden sairaalan taiteeseen tekijä=Sieppi, Julia *Yle Uutiset*.  17.11.2017. Viitattu 21.3.2023.
23. ↑  Poliklinikat *hyvinvointialue.kainuu.fi*. Kainuun hyvinvointialue. Viitattu 8.1.2023.
24. ↑  Osastot *hyvinvointialue.kainuu.fi*. Kainuun hyvinvointialue. Viitattu 7.1.2023.
25. ↑  Teho- ja valvontaosasto *hyvinvointialue.kainuu.fi*. Kainuun hyvinvointialue. Viitattu 8.1.2023.
26. ↑  Kainuun hyvinvointialue: Kainuun sote - Synnytysosaston esittely *YouTube*. Viitattu 22.7.2023.
27. ↑  Kähkönen, Sanna: Kainuun uuden sairaalan synnytysosaston löylyissä isät kohtaavat toisensa – kätilöt keksivät isien saunavuoron *Yle Uutiset*.  29.1.2020. Viitattu 28.1.2023.
28. ↑  Vastasyntyneiden teho-osasto *hyvinvointialue.kainuu.fi*. Kainuun hyvinvointialue. Viitattu 8.1.2023.
29. ↑  Kuvantamisen yksikkö – Yksikön esittely opiskelijoille *hyvinvointialue.kainuu.fi*. Kainuun hyvinvointialue. Viitattu 8.1.2023.
30. ↑  Leikkausosasto – Yksikön esittely opiskelijoille *hyvinvointialue.kainuu.fi*. Kainuun hyvinvointialue. Viitattu 8.1.2023.
31. ↑  Laboratorion ajanvaraus *hyvinvointialue.kainuu.fi*. Kainuun hyvinvointialue. Viitattu 8.1.2023.
32. ↑  Korhonen, Tiia. Nuotio, Jarmo: Kainuuseen haetaan pysyvää lupaa synnytyksille *Yle Uutiset*.  10.10.2022. Viitattu 8.1.2023.
33. ↑  Haikola, Maaria. Nuotio, Jarmo: Kätilöiden absurdi idea synnytysten markkinoinnista toimi sittenkin, vaikka ylilääkäri ei pitänyt sitä järkevänä *Yle Uutiset*.  10.1.2024. Viitattu 17.1.2024.
34. ↑  Korhonen, Tiia: Vaativat leikkaukset jatkuvat Kainuun keskussairaalassa *Yle Uutiset*.  21.1.2021. Viitattu 8.1.2023.
35. ↑  Kurvinen, Marjatta: Keskittämisasetusta ollaan muuttamassa – muutos säilyttää päivystyksen ja pitää osaajia Kaksissa *Kainuun Sanomat*.  Arkistoitu 10.1.2023. Viitattu 10.1.2023.
36. ↑  Viisi aluetta esittää mahdollisuutta laajan päivystyksen sairaalalle *hyvinvointialue.kainuu.fi*. Kainuun hyvinvointialue. Viitattu 8.1.2023.
37. ↑  Kainuun uusi sairaala *skanska.fi*. Viitattu 29.1.2023.
38. ↑  KAKS:lle palkinto lääkärien koulutuksesta *hyvinvointialue.kainuu.fi*. Kainuun hyvinvointialue. Viitattu 29.1.2023.
39. ↑  Terhi Lehtimäki: Terveyttä kaikille – Keskussairaalat 1940-luvulta 1980-luvulle (pdf) (s. 8–9, 23, 34–35, 50, 54–55, 65, 83, 84)  2014. Museovirasto, museovirasto.fi. Viitattu 26.3.2021. (suomeksi)
40. ↑  Moliis, Pekka: Kainuun uusi sairaala valmistuu allianssi-mallilla *Kuntalehti*.  3.4.2019. Viitattu 21.3.2023.
41. ↑  Kinnunen, Ville: Aikansa modernein sairaala puretaan pian *Yle Uutiset*.  29.6.2022. Viitattu 7.1.2023.
42. ↑  Poutiainen, Enna: Sairaala ilman tornia – potilastornin tontti ei tyhjänä kauaa *Kainuun Sanomat*.  30.11.2022. Viitattu 10.1.2023.

Aiheesta muualla
----------------

* Kuvia tai muita tiedostoja aiheesta **Kainuun keskussairaala** Wikimedia Commonsissa